Den Vest-Sjællandske Avis, 1827-08-07
Efterretninger om det sorte Havs Kyster. (Af Hr. de Gamba Fransk, Consul i Tiflis.) Jeg indskibede mig, fortæller Hr. Gamba, den 28de Mai 1822 i Odessa paa den Russiske Fregat Spechnoy (Ørnen) og ankom allerede om Eftermiddagen i Bugten ved Sebastopol paa Krimmesom er en af de bedste og sikkerste Havne paa Jorden; den har flere Havne og Bassiner af samme Dybde. Mange Skibe blive der reparerede; men ingen nye blive byggede. Den Keiserlige Marines Skibsværfter ere for nærværende Tid alle concentrerede i Nikolajew; den Keiserlige Flaade bestaaer af 15 til 18 Orlogskibe og et forholdsmæssigt Antal Fregateer og andre lette Krigskibe. Foruden mange Grækere, finder man blandt Flaadens Officere en temmelig Mængde Englændere, Ragusanere, Danske og Svenske. Hvert Foraar seile 8 til 10 Skibe af denne Flaade ud paa det sorte Hav, ligesom forat give tilkiende at det Russiske Flag hersker paa det eller vel rimeligere for at øve Søefolkene. Koffardieskibe maae ikke løbe ind i Havnen ved Sebastopol. Antallet af de Søefolk, som høre til Flaaden der, tilligemed Betienterne og Haandværksfolkene af alleslags anslaaes til 15,000 Mennesker, desuden opholde sig omtrent 2000 andre Beboere i Staden. Den største Deel af disse ere Grækere, som beskiæftige sig med Handelen; deres Fruentimmer udmærke sig ved regelmæssige Ansigtstræk og Skiønhed, hvorfor ogsaa mange Søeofficere ere gifte med Græske Fruentimmer fra Sebastopol. Efterat vi havde besøgt Landsbyen Jnkermann, de Gamles Eftenos, saa afseilede vi den 7de Junii. Paa Veien fra Odessa til Sebastopol mødte vi kun to smaae Kiøbmandskibe, som seilede fra Cherson til Odessa. Fra Sebastovol til Sukum=Kale, hvilken Stad ligger paa den østlige Kyst af det sorte Hav, saae vi kun 3 Skibe, som seilede fra Taganrok, eller Theodosig til det Middellandske Hav. Henimod Kysten af Natolien, som vi tydelig kunde see, og paa hvilken Stæderne Heraclea, Sinope og Trebizunt ligge; men som kun have en svag Folkemængde og Ruiner af deres gamle Størrelse, saae man intet Spor til Skibsfart, ligesom alt hvad der omgiver det Ottomanniske Rige skal bære et Præg af Dødens Stilhed. Neppe ere 150 Aar hengaar de, siden den berømte Reisende Chardin, som maatte opholde sig en Maaned i Havnen ved Theodosia eller Kaffa, saae i dette korte Tidsrum henimod 400 Fartøier løbe ind i Havnen; men dengang besad ogsaa Krimm en overordentlig stor Folkemængde; dets Khaner vare mægtige og stode i store Forbindelser med Constantinopel. Circassien, det hele gamle Colchis, selv Georgien leverede dengang en stor Mængde Slaver, hvorved de Ægyptiske Mamelukkers Militser bleve fornyede og Sultanens Harem befolket. Dengang gaves der en stor Mængde Artikler til Handelen Jeg kunde endnu anføre mange andre Aarsager, som dengang holdt Seilladsen i Drift paa det sorte Hav, indtil det Øieblik, da Tatarerne bleve fordrevne fra Krimm og Rusland udvidede sine Besiddelser til Pruth; men det vilde føre mig for langt bort fra mit Formaal. – Fra Aaret 1815 til 19 har Skibsfarten paa dette Hav igien taget meget til. J Aaret 1819 ankom over 900 Coffardieskibe paa Rheden til Odessa, over 400 til Theodosia og ligesaamange til Taganrog (nemlig for at kiøbe Kornvarer, thi det var Aaret efter den store Misvært i Europa) Siden den Tid har alting forandret sig (thi ved de mange frugtbare Aar maatte Kornudførselen nødvendig aftage. J nærværende Øieblik ere imidlertid Kornpriserne stegne i Odessa, sandsynligviis, fordi Regieringen lader anlægge Magaziner for Armeerne og til Flaaden. Ruslands Kornudførsel over det sorte Hav er langt større end over Østersøen; men den er altid udsat for at generes paa mange Maader af den Tyrkiske Regiering, som er Herre over Passagen imellem det sorte Hav og Archipelet og dersom Porten engang skulle blive meget mægtig og udvikle sine Kræfter betydeligt, saa kunde den, naar den vilde, enten aldeles standse eller ved høie Toldafgifter, meget besvære denne Handel, som er de Russiske Stores fornemste Jndtægtskilder, da Udførselen af Producterne af deres Landgodser, maae fornemmelig transporteres ned af de Floder, som løbe ud i det sorte Hav.) - For igien at komme tilbage til min Seillads, saa bleve vi begunstigede af Syd vestvinde, og seilede saa nær ved Kysterne af Circassien og Albassien at vi kunde beundre dens yndige Dale; disse ere paa Skraaningerne af Biergene bevoxede med Skov i stor Overflødighed, og langt borte fra seer man de høie Bierge af Caucasus bedækkede med den evige Snee. Jblandt disse Biergtoppe udmærker sig især Elborus som ifølge de nyeste Jagttagelser er befundet at være 500 Toiser høiere end Montblank, og om hvilken Sagnet gaaer, da Spidsen af det deeler sig i to ligestore paralelle Biergtoppe, at Noahs Ark, seilede imellem dem førend den ankom til Bierget, Ararat. (Fortsættes)